S-312/2008

Mál þetta höfðaði sýslumaðurinn á Akranesi með ákæru 22. september 2008 á hendur ákærða, A..., kt. ..., ... í Reykjavík. Málið var dómtekið 9. desember sama ár.

Í ákæruskjali segir að málið sé höfðað gegn ákærða „fyrir eftirgreind umferðar- og fíkniefnabrot framin fimmtudaginn 31. júlí 2008 með því að hafa:

I.

Um kl. 16:25 ekið bifreiðinni XX, undir áhrifum bannaðra ávana- og fíkniefna, norður Vesturlandsveg frá Reykjavík áleiðis til Akureyrar uns lögreglan stöðvaði aksturinn á móts við Beitistaði, Hvalfjarðarsveit.

Í blóðsýni sem tekið var úr ákærða í framhaldi af handtöku mældist magn tetrahýdrókannabínóls 4,4 ng/ml og í þvagsýni greindist kannabínóíðar.

Tetrahýdrókannabínól og kannabínóíðar eru í flokki ávana- fíkniefna sem bönnuð eru á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða samkvæmt þessum ákærulið þykir varða við 1. mgr., sbr. 2. mgr., 45. gr. a., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 186. gr. laga nr. 82/1998 og 5. gr. laga nr. 66/2006.

II.

Á sama tíma og I. töluliður greinir haft í sínum vörslum 5,87 g af kannabisefni í bifreiðinni XX á Vesturlandsvegi á móts við Beitistaði, Hvalfjarðarsveit, er lögreglan hafði afskipti af honum vegna brots er I. tl. ákærunnar tilgreinir en lögreglan fann efnin við leit í bifreiðinni á lögreglustöðinni á Akranesi í framhaldi af handtöku ákærða.

Brot ákærða samkvæmt þessum ákærulið þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 166. gr. laga nr. 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 848/2002.

III.

Þess er krafist að ákærði verði dæmdur til refsingar og til sviptingar ökuréttar samkvæmt 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Þess er jafnframt krafist að ofangreind 5,87 g af kannabisefni verði gerð upptæk með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.“

Fyrirkall í máli þessu var birt fyrir ákærða 27. nóvember 2008. Við þingfestingu málsins 9. desember sama ár sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga um meðferð opinberra mála, nr. 19/1991.

Með vísan til áðurgreindrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og varðar það við tilgreind lagaákvæði í ákæru.

Refsing ákærða, sem er með hreint sakavottorð, þykir hæfilega ákveðin 160.000 króna sekt til ríkissjóðs og komi tólf daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til 101. og 102. gr. umferðarlaga nr. 50/1987 verður ákærði einnig sviptur ökurétti í eitt ár frá birtingu dóms þessa að telja.

Þá verður ákærða gert að sæta upptöku á haldlögðum fíkniefnum með vísan til þeirra lagaákvæða sem greinir í ákæruskjali.

Samkvæmt 1. mgr. 165. gr. laga nr. 19/1991 verður ákærði loks dæmdur til greiðslu sakarkostnaðar eftir yfirliti lögreglu um sakarkostnað, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, A..., greiði 160.000 króna sekt til ríkissjóðs og komi tólf daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærði er sviptur ökurétti í eitt ár frá birtingu dóms þessa að telja.

Ákærði sæti upptöku á 5,87 g af kannabisefni.

Ákærði greiði 102.631 krónu í sakarkostnað.

B-kk-nf B-kk-nf